Situaţie centralizatoare, pe materii, a problemelor dezlegate prin hotărâri de principiu 

adoptate de Plenul Consiliului Superior al Magistraturii în perioada 2005 – 2010 
	Problematică 
	Hotărâre CSM 
	Descriere conţinut

	A. Delimitarea competenţelor ce revin Secţiilor, Plenului sau Preşedintelui Consiliului Superior al Magistraturii 
	HCSM nr. 351/08.09.2005
	Plenului Consiliului Superior al Magistraturii îi revine competenţa de a soluţiona cererile de promovare a judecătorilor la Înalta Curte de Casaţie Justiţie.

Secţia pentru judecători verifică, în cadrul unei proceduri prealabile, îndeplinirea condiţiilor cumulativ prevăzute de art. 51 din Legea nr. 303/2004.

	
	HCSM nr. 411/28.09.2005
	Preşedintele Consiliului Superior al Magistraturii este împuternicit să delege, în funcţii de conducere din aparatul propriu al Consiliului Superior al Magistraturii, în cazuri excepţionale, pe durată determinată, până la ocuparea funcţiilor respective prin concurs sau examen, în condiţiile legii.

	
	HCSM nr. 521/02.11.2005
	Criteriile de acordare a Diplomei Meritul judiciar. 

	
	HCSM nr. 36/25.01.2006
	Procedura de desemnare a judecătorului şi procurorului în componenţa Consiliului de conducere al Şcolii Naţionale de Grefieri. 

	
	HCSM nr. 184/01.03.2006
	Profilul profesiei de judecător şi procuror, în vederea stabilirii condiţiilor de admitere în magistratură. 

Anexa 1 - Profilul magistratului în sistemul judiciar din România
Anexa 2 - Chestionar de autoevaluare pe baza profilului profesiunii de magistrat
Anexa 3 - Statistică descriptivă - Rezultatele preliminare ale aplicării chestionarului de evaluare pe baza profilului profesiunii de magistrat  

	
	HCSM nr. 277/13.04.2006
	Ghidul de bune practici pentru cooperarea între instanţe, parchetele de pe lângă acestea şi mass media. 

	
	HCSM nr. 544/22.08.2006
	Menţinerea hotărârii nr. 411/28.09.2005 a Plenului Consiliului Superior al Magistraturii, cu următoarele amendamente: Preşedintele Consiliului Superior al Magistraturii poate dispune, în situaţii excepţionale, delegarea, pe o perioadă de 3 luni, în funcţii de conducere în cadrul aparatului propriu, urmând ca pentru prelungirea delegării, în cazul în care postul nu se ocupă prin concurs, să se pronunţe Plenul Consiliului Superior al Magistraturii

	
	HCSM nr. 714/02.11.2006
	Procedura revocării unui membru al Consiliului Superior al Magistraturii şi titularul dreptului de sesizare a Plenului.

	
	HCSM nr. 474/26.06.2007
	Normele procedurale interne pentru cumpărarea sau închirierea de imobile, prin orice mijloace financiare. 

	
	HCSM nr. 613/13.09.2007
	Statutul de formator al Institutului Naţional al Magistraturii – recrutare, evaluare şi revocare. 

	
	HCSM nr. 759/08.11.2007
	Normele interne privind procedura de achiziţionare directă de produse, servicii sau lucrări. 

	
	HCSM nr. 38/17.01.2008
	Categoriile de date din dosarele profesionale ale judecătorilor şi procurorilor, în funcţie, precum şi ale foştilor judecători şi procurori care constituie informaţii de interes public şi pot fi date publicităţii. 

	
	HCSM nr. 114/31.01.2008
	Metodologia de vot aplicabilă şedinţelor Plenului şi Secţiilor Consiliului Superior al Magistraturii. 

	
	HCSM nr. 303/27.03.2008
	Procedura aplicabilă în cazul avizării cererilor de reîncadrare în funcţia de personal auxiliar de specialitate, şi, respectiv de numire în funcţia de grefier, fără concurs.

	
	HCSM nr. 886/18.09.2008
	Procedura referitoare la verificarea îndeplinirii condiţiei bunei reputaţii de către candidaţii declaraţi admişi la concursul de admitere la Institutul Naţional al Magistraturii şi la concursul de admitere în magistratură.

	
	HCSM nr. 1321/10.12.2008
	Desemnarea membrilor comisiilor de disciplină ale Consiliului Superior al Magistraturii se aprobă de Plenul Consiliului Superior al Magistraturii, la propunerea Inspectorului şef al Inspecţiei judiciare. 

	
	HCSM nr. 1408/09.07.2009
	Modificarea şi completarea metodologiei de vot aplicabile şedinţelor Plenului şi Secţiilor Consiliului Superior al Magistraturii, stabilită prin Hotărârea nr. 114/31.08.2008.

	B. Interpretarea unor prevederi ale unor regulamente sau dispoziţii legale care privesc cariera magistraţilor 
	HCSM nr. 204/08.06.2005
	Criteriile de promovare în funcţiile de conducere. 

	
	HCSM nr. 350/08.09.2005
	Procedura numirii în celelalte funcţii de conducere a judecătorilor, altele decât cele de preşedinte şi vicepreşedinte (interpretarea şi aplicarea dispoziţiilor art. 48 alin. 9 din legea nr. 303/2004)

	
	HCSM nr. 13/18.01.2006
	Persoanele numite în funcţia de judecător sau procuror în condiţiile art. 33 alin. 1, 5 şi 7 din Legea nr. 303/2004 pot participa la activitatea de judecată sau efectua acte procedurale, înainte de finalizarea cursului de formare profesională de 6 luni prevăzut de art. 33 alin. 13 din lege.

	
	HCSM nr. 621/13.09.2007
	Prima de concediu şi sporul de vechime în muncă ale membrilor Consiliului Superior al Magistraturii se calculează prin raportare la indemnizaţia de încadrare brută lunară, în care de include indemnizaţia de membru. 

	
	HCSM nr. 881/13.12.2007
	În situaţiile de imposibilitate temporară de exercitare a funcţiei preşedintelui instanţei, respectiv a conducătorului unităţii de parchet, vicepreşedintele, respectiv adjunctul care îl înlocuieşte, exercită şi atribuţiile conferite de Regulamentul privind evaluarea activităţii profesionale a judecătorilor  şi procurorilor.

	
	HCSM nr. 509/29.05.2008
	Dispoziţiile art. 33 alin. 14 din Legea nr. 303/2004 reprezintă o normă de drept substanţial, întrucât instituie o interdicţie temporară în ceea ce priveşte delegarea, detaşarea, transferarea şi promovarea la alte instanţe sau parchete a persoanelor admise în magistratură în condiţiile art. 33 din Legea nr. 303/2004. 
HCSM nr. 603/26.03.2009 - interdicţia prevăzută de dispoziţiilor art. 33 din Legea nr. 303/2004 se apreciază în raport cu data declanşării procedurii de numire în funcţia de judecător sau procuror. 

	
	26.06.2008 (fără hotărâre)
	Funcţia de judecător, respectiv procuror este incompatibilă cu cea de investitor la bursă, urmând a fi sesizat Ministerul Justiţiei în vederea reglementării situaţiilor în care calitatea de acţionar este dobândită prin moştenire.

	
	HCSM nr. 642/03.07.2008
	Respingere cerere de echivalare a cursului de formare profesională prevăzut de art. 33 alin. 13 din Legea nr. 303/2004 ca urmare a absolvirii cursurilor Institutului Naţional al Magistraturii. 

	
	HCSM nr. 661/03.07.2008
	Măsuri ca urmare a modificărilor aduse Legii nr. 303/2004 prin O.U.G. nr. 100/2007, referitoare la: procedura de menţinere în funcţie a judecătorilor, procurorilor, magistraţilor-asistenţi de la Înalta Curte de Casaţie şi Justiţie, precum şi a personalului auxiliar de specialitate  juridică asimilat judecătorilor şi procurorilor; procedura de reîncadrare a categoriilor de mai sus; declanşarea procedurii de eliberare din funcţie, prin pensionare, a acestora, competenţa de soluţionare a cererilor de menţinere şi reîncadrare în funcţie a acestor categorii profesionale.

	
	HCSM nr. 821/04.09.2008
	Judecătorii şi procurorii, care au calitatea de cadru didactic, pot ocupa numai funcţii de execuţie în structurile unei facultăţi sau universităţi, precum şi în structurile unei instituţii de cercetare în domeniu juridic.

	
	HCSM nr. 914/21.05.2009
	Modul de interpretare a dispoziţiilor art. 51 alin. (2) lit. c) din Legea nr. 303/2004 referitoare la posibilitatea revocării din funcţia de conducere a unui procuror care a fost sancţionat disciplinar. 

	
	HCSM nr. 1414/09.07.2009
	Modul de interpretare al dispoziţiilor art. 57 alin. (6), (7) şi (8) din Legea nr. 303/2004 şi ale art. 45 din Legea nr. 317/2004 referitoare la durata delegării judecătorilor şi procurorilor, respectiv la calculul termenului de prescripţie al acţiunii disciplinare. 

	
	HCSM nr. 316/29.04.2010
	Funcţia de judecător sau procuror este compatibilă cu funcţia de lector în cadrul Institutului Diplomatic Român. 

	
	HCSM nr. 318/29.04.2010
	Modul de interpretare a dispoziţiilor art. 21 din Regulamentul de ordine interioară al instanţelor judecătoreşti privind posibilitatea alegerii unor membri supleanţi care să înlocuiască judecătorul membru la Colegiului de conducere al instanţei care lipseşte din motive obiective.

	
	HCSM nr. 363/06.05.2010
	Despre compatibilitatea funcţiei de judecător sau procuror cu aceea de asociat sau acţionar - simpla calitate de acţionar sau asociat nu este de natură să aducă atingere independenţei şi imparţialităţii specifice funcţiei de judecător sau procuror. 

	C. Stabilirea unor proceduri, elaborarea unor planuri şi programe de activitate 
	HCSM  nr. 428/04.10.2005
	Procedura de soluţionare a cererilor de numire ca judecător sau procuror, în condiţiile art. 33 alin. (5), (7) şi (8) din Legea nr. 303/2004.

	
	HCSM nr. 201/09.03.2006
	Procedura de selecţie a candidaţilor la funcţia de inspector în carul Inspecţiei Judiciare.

	
	HCSM nr. 147/08.03.2007
	Planul de Măsuri Prioritare.

	
	HCSM nr. 695/11.10.2007
	Regulamentul privind procedura de numire a judecătorilor în comisia specială instituită  pentru analizarea sesizărilor cu privire la săvârşirea unei infracţiuni în exerciţiul funcţiei de către membrii Guvernului.

	
	HCSM nr. 830A/28.11.2007
	Gradele de complexitate unice naţionale pentru totalitatea obiectelor cuprinse în nomenclatoarele de obiecte determinate pe materii din cadrul aplicaţiei Ecris.

	
	HCSM nr. 895/13.12.2007
	Perioadele de aprobare a rapoartelor anuale de activitate ale instanţelor judecătoreşti şi ale parchetelor de pe lângă acestea, precum şi cu privire la structura recomandată a raportului de bilanţ şi comunicarea acestora către Înalta Curte de Casaţie şi Justiţie şi Parchetul de pe lângă   Înalta Curte de Casaţie şi Justiţie.

	
	HCSM nr. 461/15.05.2008
	Gradele de complexitate unice pe ţară cuprinse în nomenclatorul parchetelor.

	
	HCSM nr. 308/05.03.2009
	Aprobarea derulării proiectului Jurindex - Extinderea publicării on-line a hotărârilor judecătoreşti la nivelul sistemului judiciar, precum şi stabilirea obligaţiilor ce revin instanţelor şi Consiliului Superior al Magistraturii în cadrul acestui proiect.

	
	HCSM nr. 1096/25.06.2009
	Respingerea cererii formulate de un grup de procurori prin care se solicita stabilirea nivelului funcţiei de execuţie în cadrul ierarhiei acestor funcţii, astfel cum acesta este definită prin Legea nr. 303/2004 corespunzător gradului profesional I dobândit, prin examen, conform dispoziţiilor din Legea nr. 52/1991, Legea nr. 60/1968 şi Legea nr. 92/1992, în vigoare la data dobândirii gradului profesional, precum şi atribuirea drepturilor salariale corespunzătoare funcţiei de execuţie, astfel stabilită.

	
	HCSM nr. 1704/08.10.2009
	Respingerea cererii formulate de Procurorul General al Parchetului de pe lângă Înalta Curte de Casaţie şi Justiţie privind emiterea unei hotărâri care să reglementeze modalitatea de numire prin concurs sau examen a inspectorilor judiciari.

	
	HCSM nr. 83/28.01.2010
	Respingerea ca inadmisibilă a cererii formulate de o curte de apel prin care se solicita revocarea unei hotărâri a Plenului Consiliului Superior al Magistraturii, apreciindu-se că aceasta, fiind o hotărâre privitoare la cariera şi drepturile judecătorilor, putea fi atacată doar pe calea recursului special reglementat de art. 29 alin. 7 din Legea nr. 317/2004, neexistând posibilitatea formulării unei cereri de revocare în condiţiile dreptului comun.

	D. Eliberarea din funcţie a magistraţilor prin pensionare şi menţinerea acestora în funcţie după împlinirea vârstei de pensionare
	HCSM nr. 444/12.10.2005
	Dispoziţiile art. 83 din Legea nr. 303/2004 privind statutul judecătorilor şi procurorilor, republicată,  cu modificările şi completările ulterioare, referitoare la vârsta de pensionare prevăzută de lege au în vedere, până la o altă reglementare, vârsta de 68 de ani.

	
	HCSM nr. 496/26.10.2005
	Menţinerea în funcţie a judecătorilor şi procurorilor, după împlinirea vârstei standard de pensionare prevăzute de lege, se va face fără avizul conform al Consiliului Superior al Magistraturii.

	
	HCSM nr. 468/26.06.2007
	Menţinerea în funcţie a judecătorilor şi procurorilor care beneficiază de decizii de pensionare şi cumulează pensia de serviciu cu indemnizaţia cuvenită, în urma reîncadrării în funcţia de judecător sau procuror, ulterior pensionării, în condiţiile art. 156 din Legea nr. 92/1992 pentru organizarea judiciară.

	
	HCSM nr. 476/26.06.2007
	Menţinerea în funcţie a judecătorilor şi procurorilor care cumulează pensia militară de serviciu, obţinută anterior numirii în funcţia de judecător sau procuror, cu indemnizaţia cuvenită pentru exercitarea acestei funcţii.

	
	HCSM nr. 477/26.06.2007
	Eliberarea din funcţie a judecătorilor şi procurorilor care au obţinut decizii de pensionare, au procedat la punerea în plată a acestora şi şi-au continuat activitatea, fără a opera o reîncadrare în funcţie, cumulând astfel drepturile de pensie cu indemnizaţia pentru exercitarea funcţiilor respective.

	
	HCSM nr. 478/26.06.2007
	Menţinerea în funcţie a judecătorilor şi procurorilor care au obţinut decizii de pensionare şi îşi continuă activitatea fără a opera o reîncadrare în funcţie, însă punerea în plată a deciziilor de pensionare a fost suspendată la cererea titularilor până la momentul încetării efective a plăţii.

	
	HCSM nr. 479/26.06.2007
	Respingerea propunerii de menţinere în funcţie a judecătorilor sau procurorilor care împlinesc vârsta de 68 de ani, dar nu formulează cereri de eliberare din funcţie, prin pensionare, dorind să-şi continue activitatea.

	
	HCSM nr. 609/06.09.2007
	Judecătorii Înaltei Curţi de Casaţie şi Justiţie numiţi în această funcţie în temeiul Legii Curţii Supreme de Justiţie nr.56/1993 pot rămâne în activitate până la împlinirea vârstei de 70 de ani.

	
	HCSM nr. 301/27.03.2008
	Soluţionarea cererilor de eliberare din funcţie, prin pensionare, formulate de judecători şi procurori, se impune a se analiza doar existenţa deciziei de pensionare, constatarea îndeplinirii condiţiilor legale pentru a beneficia de pensie fiind atributul casei de pensii.

	
	HCSM nr. 304/27.03.2008
	Propunerea de eliberare din funcţie a judecătorilor şi a procurorilor care beneficiază de pensie de invaliditate, şi care nu mai sunt supuşi revizuirii medicale, conform legii, se face, din oficiu, la prezentarea deciziei de pensionare.

	
	HCSM nr. 570/19.06.2008
	Nu se pot cumula drepturile de pensie cu indemnizaţia cuvenită pentru exercitarea funcţiei de judecător.

	E. Verificarea condiţiilor de participare a magistraţilor la concursurile de promovare în funcţii de execuţie şi de conducere
	HCSM nr. 129/22.02.2006
	Este necesar consimţământul prealabil expres al candidatului la concursul de promovare în funcţii de conducere a judecătorilor şi procurorilor pentru comunicarea rezultatului testării psihologice prin intermediul unui terţ.

In cazul în care testarea psihologică reprezintă o condiţie pentru numirea în funcţia de judecător sau procuror, comunicarea rezultatelor se va face, confidenţial, către fiecare candidat.

	
	HCSM nr. 264/06.04.2006
	La concursul de promovare în funcţii de execuţie nu pot participa judecătorii şi procurorii numiţi în funcţie cu mai puţin de doi ani înaintea susţinerii concursului, deoarece activitatea profesională a acestora nu poate fi evaluată până la data concursului, nefiind împlinit termenul de doi ani prevăzut de lege pentru realizarea acestei evaluări.

	
	HCSM nr. 305/13.04.2006
	Perioada în care judecătorii sau procurorii au exercitat profesia de consilier juridic nu poate fi luată în considerare pentru aprecierea îndeplinirii condiţiei de vechime minimă, în înţelesul art. 44 din Legea nr. 303/2004 privind statutul judecătorilor şi procurorilor

	
	HCSM nr. 742/16.11.2006
	Se aplica susţinerea examenului de capacitate personalului asimilat judecătorilor şi procurorilor din Ministerul Public, Consiliul Superior al Magistraturii, Institutul Naţional de Criminologie şi din Institutul Naţional al Magistraturii care vor fi angajaţi după intrarea în vigoare acestui act normativ.

	
	HCSM nr. 298/19.04.2007
	Cererile de valorificare formulate de candidaţii la concursul de promovare au prioritate atunci când vin în concurs cu cereri de transfer ale candidaţilor care au fost admişi pentru promovarea pe loc la concurs şi nu au prioritate atunci când vin în concurs cu alte cereri de transfer, formulate de alţi judecători decât aceia care au promovat pe loc în urma concursului.

	
	HCSM nr. 971/25.09.2008
	Modul de constituire a comisiilor de elaborare a subiectelor şi a comisiilor de soluţionare a contestaţiilor în cazul concursurilor de promovare a judecătorilor şi procurorilor în funcţii de execuţie.

	
	HCSM nr. 133/07.03.2007
	Respingerea solicitarii unor procurori privind recunoaşterea ca vechime în magistratură a perioadei în care aceştia au îndeplinit anterior funcţia de ofiţeri de poliţie judiciară cu studii superioare juridice, în cadrul organelor de miliţie/poliţie.

	
	HCSM nr. 186/25.04.2007
Sectia pentru judecatori 
	De principiu - în situaţia reorganizării unei secţii, preşedintele în funcţie poate opta pentru continuarea mandatului pentru oricare dintre secţiile nou înfiinţate.

	
	HCSM nr. 334/25.04.2007
	a. funcţia de secretar al comunei, oraşului, municipiului, judeţului şi al subdiviziunii administrativ-teritoriale a municipiilor („secretar de primărie”) şi funcţia de consilier de probaţiune nu se încadrează în categoria funcţiilor prevăzute de art. 33 alin. (1) din Legea nr. 303/2004 şi, în consecinţă, nu se iau în considerare la calcularea vechimii minime prevăzute de lege pentru candidaţii la concursul de admitere în magistratură. 

b.  judecătorii şi procurorii care erau în funcţie la data intrării în vigoare a Legii nr. 303/2004 şi exercitaseră anterior intrării în magistratură funcţia de secretar al comunei, oraşului, municipiului, judeţului şi al subdiviziunii administrativ-teritoriale a municipiilor („secretar de primărie”) sau funcţia de consilier de probaţiune - perioada în care au ocupat aceste funcţii constituie vechime în magistratură, aceştia păstrând, în temeiul art. 104  alin. (1) din Legea nr. 303/2004 vechimea dobândită potrivit reglementării anterioare.

	
	HCSM nr. 655/20.09.2007
	Respingerea solicitarii unor judecători privind recunoaşterea ca vechime în magistratură a perioadei în care aceştia au îndeplinit anterior funcţia de ofiţeri de cercetare penală.

	
	HCSM nr. 680/11.10.2007
	Recunoasterea ca vechime în magistratură a perioadei în care mai mulţi  procurori au îndeplinit anterior funcţia de ofiţeri de poliţie judiciară cu studii superioare juridice, în cadrul organelor de miliţie/poliţie.

	
	HCSM nr. 742/01.11.2007
	Verificarea îndeplinirii condiţiilor de participare la concursul de promovare într-o funcţie de execuţie  a procurorilor: 

a. procurorii numiţi în funcţie cu mai puţin de doi ani înaintea susţinerii concursului, nu pot participa la examen deoarece activitatea profesională a acestora nu poate fi evaluată până la data concursului, nefiind împlinit termenul de doi ani prevăzut de lege pentru realizarea acestei evaluări;
b. procurorii care au fost numiţi în funcţie de mai mult de doi ani, dar a căror activitate profesională nu a fost evaluată din motive neimputabile acestora, pot participa la concursul de promovare în funcţii de execuţie;
c. perioada în care procurorii au exercitat profesia de consilier juridic nu poate fi luată în considerare pentru aprecierea îndeplinirii condiţiei de vechime minimă, în înţelesul art. 44 din Legea nr. 303/2004;

d. perioada în care procurorul a beneficiat de concediu pentru îngrijirea copilului de până la doi ani constituie vechime în funcţie, în condiţiile Legii nr. 7/2007, indiferent dacă a fost efectuat anterior sau ulterior intrării în vigoare a Legii nr. 7/2007;
e. candidatul care a fost avocat anterior numirii în magistratură şi ulterior a fost numit procuror cu mai puţin de doi ani înaintea susţinerii examenului, nu îndeplineşte condiţiile pentru participarea la concursul de promovare, întrucât este nevoie ca procurorul să exercite o perioadă de cel puţin doi ani această funcţie pentru a putea fi evaluat potrivit dispoziţiilor art. 39 alin. (2) din Legea nr. 303/2004;
f. perioada în care procurorii au avut calitatea de comisar principal la Direcţia Generală a Finanţelor Publice nu poate fi luată în considerare pentru aprecierea îndeplinirii condiţiei de vechime minimă, în înţelesul art. 44 din Legea nr. 303/2004;
g. pentru a putea promova la un parchet militar, procurorul trebuie să îndeplinească cumulativ condiţiile prevăzute de art. art. 44 alin. (1) şi (2) din Legea nr. 303/2004, precum şi cea prevăzută de art. 32 din acelaşi act normativ, potrivit căreia poate fi numit procuror militar procurorul care a dobândit calitatea de ofiţer activ în cadrul Ministerului Apărării Naţionale;
h. candidatul care a mai fost anterior procuror, însă după o perioadă, când a exercitat funcţia de avocat, a revenit în magistratură şi nu au trecut doi ani de la numirea sa, nu participă la concurs, deoarece calificativul obţinut în perioada anterioară nu poate fi avută în vedere;
i. lipsa evaluării procurorului, numit în funcţie anterior intrării în vigoare a Legii nr. 304/2004, datorită unor situaţii care au determinat ca acesta să-şi desfăşoare activitatea doar o perioadă din anul calendaristic respectiv îi este imputabilă procurorului şi, în consecinţă, acesta nu îndeplineşte condiţiile prevăzute de lege pentru a putea participa la concursul de promovare.

	
	HCSM nr. 34/17.01.2008
	Candidaţii la funcţia de preşedinte de secţie la judecătorie trebuie să îndeplinească aceleaşi condiţii de vechime ca şi candidaţii pentru funcţia de preşedinte sau vicepreşedinte la judecătorie.

	
	HCSM nr. 21/17.01.2008
	Auditorii de justiţie îşi păstrează această calitate până la momentul numirii în funcţia de judecător stagiar sau procuror stagiar, prin hotărâre a Consiliului Superior al Magistraturii.

	
	HCSM nr. 65/24.01.2008
	Recunoasterea ca vechime în magistratură a perioadei în care un judecător a îndeplinit anterior funcţia de secretar al unei comune, oraş sau judeţ (,, secretar de primărie”).

	
	HCSM nr. 68/24.01.2008
	Recunoasterea ca vechime în magistratură a perioadei în care un judecător a îndeplinit anterior funcţia de secretar al Consiliului Popular al unei comune.

	
	HCSM nr. 108/31.01.2008
	Verificarea îndeplinirii condiţiei bunei reputaţii de către candidaţii la concursul privind ocuparea posturilor de grefier cu studii superioare juridice sau grefier cu studii medii ori cu studii superioare de altă natură, se realizează de către persoana desemnată de preşedintele instanţei ori conducătorul parchetului care a organizat concursul.

	
	HCSM nr. 109/31.01.2008
	Recunoasterea ca vechime în magistratură a perioadei în care un judecător a îndeplinit anterior funcţia de inspector la Sectorul administraţie locală şi autoritate tutelară al Secţiei control, administraţie locală de stat şi secretariat din cadrul Consiliului Popular al unui judeţ, având studii superioare juridice.

	
	HCSM nr. 110/31.01.2008
	Recunoasterea ca vechime în magistratură a perioadei în care un judecător a îndeplinit anterior funcţia de secretar al Biroului executiv al Consiliului Popular al unui oraş, având studii superioare juridice.

	
	HCSM nr. 218/06.03.2008
	Recunoasterea ca vechime în magistratură a perioadei în care un procuror a îndeplinit anterior funcţia de ofiţer de poliţie judiciară, în cadrul unui inspectorat judeţean de poliţie.

	
	HCSM nr. 345/10.04.2008
	Termenul de 2 ani de la numirea în funcţie, la care se referă art. 39 alin. 2 din Legea nr. 303/2004 şi art. 29 alin. 1 din Regulamentul privind evaluarea activităţii profesionale a judecătorilor şi procurorilor, se calculează de la data numirii în funcţia de judecător sau procuror, prin decret al Preşedintelui României; nu este posibilă efectuarea în cursul anului 2008 a primei evaluări a activităţii profesionale a judecătorilor şi procurorilor care nu au împlinit 2 ani de la numirea în funcţie la momentul declanşării actualei proceduri de evaluare.

	
	HCSM nr. 380/17.04.2008
	Recunoasterea ca vechime în magistratură a perioadei în care un judecător a îndeplinit anterior funcţia de inspector, respectiv inspector principal, cu atribuţii specifice, în fosta administraţie de stat, având studii superioare juridice.

	
	HCSM nr. 381/17.04.2008
	Nerecunoasterea ca vechime în magistratură a perioadei în care un procuror a îndeplinit anterior funcţia de şef sector cu probleme pentru Ministerul Apărării Naţionale, Ministerul de Interne, Justiţie şi Procuratură într-un fost Comitet Judeţean de partid.

	
	HCSM nr. 382/17.04.2008
	Nerecunoasterea ca vechime în magistratură a perioadei în care un judecator a îndeplinit anterior funcţia de prefect al unui judeţ.

	
	HCSM nr. 393/17.04.2008
	Dispoziţiile art. 33 alin. (14) din Legea nr. 303/2004 nu sunt aplicabile în situaţia cererilor formulate de judecători pentru numirea în funcţia de procuror, respectiv în cazul cererilor formulate de procurori pentru numirea în funcţia de judecător.

	
	HCSM nr. 426/08.05.2008
	Nerecunoasterea ca vechime în magistratură a perioadei în care un judecator a îndeplinit anterior funcţia de executor judecătoresc cu studii superioare juridice.

	
	HCSM nr. 460/15.05.2008
HCSM nr. 462/15.05.2008
	Constituie vechime în specialitate juridică a perioadei în care o persoană a exercitat funcţiile de consilier de integrare, respectiv de consilier de afaceri europene în cadrul Consiliului Superior al Magistraturii.

	
	HCSM nr. 483/29.05.2008
	Procedura de evaluare a activităţii profesionale a judecătorilor şi procurorilor:

a. evaluarea activităţii profesionale a judecătorilor, respectiv procurorilor care au îndeplinit şi funcţia de procuror, respectiv de judecător în perioada supusă evaluării, anume perioada cuprinsă între anii 2005 – 2007, se va realiza în termen de 2 ani de la numirea în funcţia de judecător, respectiv procuror, prin decret al Preşedintelui României, conform dispoziţiilor art. 39 alin. (2) din Legea nr. 303/2004;
b. evaluarea activităţii profesionale a judecătorilor/procurorilor care au fost detaşaţi în cursul perioadei supuse evaluării la alte instituţii decât instanţele şi parchetele să se realizeze la împlinirea a unui termen de 3 ani de activitate efectivă ca judecător/procuror, prin acumularea perioadei anterioare detaşării cu perioada ulterioară acesteia;
c.  la stabilirea criteriilor de evaluare a judecătorilor delegaţi pentru executarea pedepselor privative de libertate, care în perioada supusă evaluării şi-au desfăşurat activitatea şi în cadrul instanţei vor fi avute în vedere dispoziţiile exprese cuprinse în Regulamentul privind evaluarea activităţii profesionale a judecătorilor şi procurorilor şi Ghidul de evaluare a magistraţilor;
d. evaluarea activităţii profesionale a membrului supleant al comisiei de evaluare, în situaţia în care nu a fost necesară efectuarea de către acesta a vrunui act de evaluare se va realiza întotdeauna de comisia de evaluare de la instanţa ierarhic superioară sau unitatea de parchet ierarhic superioară celei la care funcţionează, chiar şi pentru ipoteza în care membrul supleant nu a participat efectiv la procedura de evaluare;
e. competenţa constatării situaţiilor de incompatibilitate între doi sau mai mulţi membri ia comisiei de evaluare şi judecătorul/procurorul evaluat, revine colegiului de conducere, neprezentând relevanţă numărul membrilor comisiei de evaluare cu privire la care se invocă incompatibilitatea;
f. competenţa constatării situaţiilor de incompatibilitate între doi sau mai mulţi membri ai comisiei de evaluare şi judecătorul/procurorul evaluat, în ipoteza în care membrii comisiei sunt şi membri ai colegiului de conducere, revine colegiului de conducere al instanţei ierarhic superioare/unităţii de parchet ierarhic superioare celei la care funcţionează judecătorul/procurorul evaluat şi membrii comisiei de evaluare aflaţi în situaţii de incompatibilitate;
g. evaluarea în cazul constatării situaţiei de incompatibilitate între doi sau mai mulţi membri ai comisiei de evaluare şi judecătorul/procurorul evaluat se va realiza de către comisia de evaluare de la instanţa ierarhic superioară sau unitatea de parchet ierarhic superioară celei la care funcţionează judecătorul/procurorul evaluat şi membrii comisiei de evaluare aflaţi în situaţii de incompatibilitate;
h. comisia care evaluează vicepreşedinţii instanţei/conducătorii adjuncţi ai parchetelor, când aceştia fac parte din comisia de evaluare, va fi cea de la instanţa/unitatea de parchet ierarhic superioară, însă în situaţia în care aceştia au exercitat efectiv atribuţiile conferite membrului de drept, în situaţiile de incompatibilitate temporară de exercitare a funcţiei preşedintelui/conducătorului unităţii de parchet;
i. evaluarea judecătorilor şi procurorilor transferaţi după data de  01.01.2008, se va efectua de comisia de evaluare constituită la nivelul instanţei, respectiv unităţii de parchet la care au funcţionat anterior datei transferului, având în vedere că perioada supusă evaluării este 2005- 2007

	
	HCSM nr. 623/26.06.2008
	Nerecunoasterea ca vechime în magistratură a perioadei în care un judecator a îndeplinit anterior funcţia de comisar în cadrul Gărzii Financiare.

	
	HCSM nr. 649/03.07.2008
	Recunoasterea ca vechime în magistratură a perioadei în care un judecator a îndeplinit anterior funcţiile de şef al Biroului stabiliri pensii din cadrul unui Oficiu de asigurări sociale şi pensii de stat al Direcţiei pentru Probleme de Muncă şi Ocrotiri Sociale, respectiv consilier şi inspector de specialitate în cadrul unui Oficiu de legislaţia muncii al Direcţiei de Muncă şi Protecţie Socială.

	
	HCSM nr. 804/04.09.2008
	Recunoasterea ca vechime în magistratură a perioadei în care un judecator a îndeplinit anterior funcţia de inspector de specialitate, şef al Serviciului de coordonare a consiliilor locale şi organizare din cadrul Direcţiei Coordonare şi organizare a unui consiliu judeţean.

	
	HCSM nr. 873/18.09.2008
	Nerecunoasterea ca vechime în magistratură a perioadei în care un judecator a îndeplinit anterior funcţia de comisar în cadrul Gărzii Financiare.

	
	HCSM nr. 870/18.09.2008
	Nerecunoasterea ca vechime în magistratură a perioadei în care un procuror a îndeplinit anterior funcţiile de revizor vamal principal şi controlor vamal gradul II în cadrul Direcţiei Generale a Vămilor.

	
	HCSM nr. 871/18.09.2008
	Nerecunoasterea ca vechime în magistratură a perioadei în care un judecator a îndeplinit anterior funcţia de inspector învăţământ în cadrul unei întreprinderi.

	
	HCSM nr. 872/18.09.2008
	Recunoasterea ca vechime în magistratură a perioadei în care un procuror a îndeplinit anterior funcţia de căpitan de port.

	
	HCSM nr. 888/18.09.2008
	Constituie vechime în specialitate juridică perioada în care o persoană a exercitat funcţia de consilier de afaceri europene în cadrul Institutului National al Magistraturii.

	
	HCSM nr. 1104/23.10.2008
	Recunoasterea ca vechime în magistratură a perioadei în care un judecator a îndeplinit anterior funcţiile de consilier juridic şef-coordonator/şef birou, referent de specialitate – şef birou şi consilier-şef birou Camera de muncă în cadrul Oficiului legislaţia muncii şi camera de muncă al Direcţiei de Muncă şi Protecţie Socială.

	
	HCSM nr. 1118/23.10.2008
	Recunoasterea ca vechime în magistratură a perioadei în care un judecator a îndeplinit anterior funcţia de referent de specialitate în aparatul Consiliului Local, având studii superioare juridice.

	
	HCSM nr. 1469/17.12.2008
	Nerecunoasterea ca vechime în magistratură a perioadei în care un procuror a îndeplinit anterior funcţia de comisar în cadrul Gărzii Financiare şi aceea de inspector cu studii juridice de specialitate în cadrul IJCM-Filiala CASCOM Iaşi.

	
	HCSM nr. 1470/17.12.2008
	Recunoasterea ca vechime în magistratură a perioadei în care un judecator a îndeplinit anterior funcţia de director al Direcţiei Coordonare şi organizare a unui consiliu judeţean.

	
	HCSM nr. 11/15.01.2009
	- vechimea continuă în magistratură prevăzută la art. 81 alin. (1) din Legea nr. 303/2004 constituie perioada în care judecătorul, procurorul sau personalul de specialitate juridică asimilat acestora a îndeplinit, până la data pensionării sau eliberării din funcţie pentru alte motive neimputabile, timp de 20 de ani, neîntrerupt, funcţiile prevăzute la art. 86 coroborat cu art. 104 din această lege. 

- la calcularea vechimii continue în magistratură se ia în considerare şi perioada în care judecătorul sau procurorul a îndeplinit funcţia de preşedinte sau vicepreşedinte al Consiliului Superior al Magistraturii, a avut calitatea de membru al Consiliului Superior al Magistraturii, a îndeplinit funcţia de secretar general sau secretar general adjunct al Consiliului Superior al Magistraturii, a fost detaşat, în condiţiile legii, sau a întrerupt activitatea pentru un anumit timp, dar nu i-a încetat raportul juridic de muncă cu instituţia în care este încadrat, dacă perioada respectivă constituie vechime în magistratură.

	
	HCSM nr. 50/15.01.2009
	Recunoasterea ca vechime în magistratură a perioadei în care un judecator a îndeplinit anterior funcţia de şef al Sectorului administraţie locală al Consiliului Popular al unui municipiu sau al unei primării de municipiu.

	
	HCSM nr. 150/29.01.2009
	Procesul de evaluare a judecătorilor şi procurorilor:

· data de 01 martie 2009 - data limită a finalizării procesului de evaluare a activităţii profesionale a judecătorilor şi procurorilor, pentru activitatea profesională desfăşurată în perioada 2005-2007, început la dat de 01 martie 2008, cu excepţia Parchetului de pe lângă Înalta Curte de Casaţie şi Justiţie, pentru care s-a stabilit data de 01 aprilie 2009; 

· stabilirea datei de 15 martie 2009 ca dată limită de comunicare către Consiliul Superior la Magistraturii a rapoartelor de evaluare a activităţii profesionale în vederea ataşării dosarelor, cu excepţia Parchetului de pe lângă Înalta Curte de Casaţie şi Justiţie, pentru care s-a stabilit data de 15 aprilie 2009, urmând a fi comunicate de îndată rapoartele de evaluare întocmite pentru magistraţii a căror evaluare profesională a fost deja finalizată; 
· comisiile de evaluare vor realiza în cursul lunii februarie 2009 evaluarea profesională a magistraţilor pentru care s-a împlinit în cursul anului 2008 perioada de 2 ani sau 3 ani de activitate profesională prevăzută de lege pentru evaluarea activităţii profesionale şi care nu au fost incluşi în prima evaluare începută la data de 01 martie 2008.

	
	HCSM nr. 797/30.04.2009
	Evaluarea unor judecători care au împlinit 2 ani de la numirea în funcţie în luna martie 2009 - pentru asigurarea unui tratament unitar cu magistraţii aflaţi în situaţii identice care s-au înscris la concursul de promovare din 31 mai 2009, se impune evaluarea activităţii profesionale a magistraţilor care au împlinit doi ani de la numirea în funcţie în cursul lunii martie 2009.

	
	HCSM nr. 1395/09.07.2009
	Măsurile privind realizarea unei analize a primului proces de evaluare a activităţii profesionale a judecătorilor şi procurorilor.

	
	HCSM nr. 1753/15.10.2009
	Nu se justifică constituirea unei comisii de evaluare a candidaţilor pentru ocuparea funcţiilor de conducere din cadrul Inspecţiei Judiciare de pe lângă Plenul Consiliului Superior al Magistraturii; durata mandatului pentru funcţiile de conducere din cadrul Inspecţiei Judiciare de pe lângă Plenul Consiliului Superior al Magistraturii este de 3 ani.

	
	HCSM nr. 1950/29.10.2009
	Judecătorii şi procurorii în funcţie nu pot participa la concursul de admitere în magistratură organizat potrivit art. 33 alin. (1) din Legea nr. 303/2004.

	
	HCSM nr. 27A/21.01.2010
	Respingerea cererilor de modificare a opţiunilor formulate de către candidaţii care au promovat examenul de capacitate; înaintarea către Preşedintele României a propunerilor de numire în funcţia de judecător, respectiv procuror, în raport cu opţiunile iniţial exprimate.

	
	HCSM nr. 296/22.04.2010
	- pentru evitarea situaţiilor în care s-ar putea ajunge la încălcarea dispoziţiilor Legii nr. 677/2001 privind protecţia datelor cu caracter personal şi libera circulaţie a acestor date, ar fi mai potrivită publicarea numai a soluţiei adoptate, iar nu a hotărârii in extenso.

- la adoptarea hotărârilor care privesc verificarea condiţiei ,, bună reputaţie” să se facă doar o referire la materialele din care rezultă neîndeplinirea acestei condiţii, fără prezentarea datelor ce se bucură de protecţia legii.

	
	HCSM nr. 1344/15.12.2010
Sectia pentru judecatori
	Admisibilitatea transferului la o instanţă ierarhic inferioară a unui judecător de la Înalta Curte de Casaţie şi Justiţie.

	F. Alte interpretări şi rezolvări de principiu ale Plenului Consiliului Superior al Magistraturii
	19.10.2006 (fara hotarare)
	Recunoaşterea, în ierarhia instanţelor, a gradului profesional dobândit de procurori şi recunoaşterea, în ierarhia parchetelor, a gradului profesional dobândit de judecători, în cazul foştilor procurori numiţi judecători şi în cazul foştilor judecători numiţi procurori, cu excepţia procurorilor cu grad corespunzător parchetului de pe lângă Înalta Curte de Casaţie şi Justiţie, cărora în momentul numirii ca judecător li se recunoaşte gradul de curte de apel.

	
	20.09.2007 (fara hotarare)
	Interpretarea unor dispoziţii din Legea nr. 7/2007, de modificare şi completare a O.U.G. nr. 148/2005,  în ceea ce priveşte drepturile salariale - perioada în care un judecător sau procuror detaşat, personal de specialitate juridică asimilat acestora, s-a aflat în concediu pentru creşterea copilului în vârstă de până la 2 ani sau până la 3 ani, în cazul copilului cu handicap, constituie vechime în muncă, în magistratură şi în funcţie (serviciu), iar în cazul funcţionarilor publici şi personalului contractual, aceeaşi perioadă, constituie vechime în muncă şi în serviciu.

	
	HCSM nr. 281/20.03.2008
	Modul de primire şi înregistrare a declaraţiilor de avere sau de interese la nivelul instanţelor judecătoreşti şi a parchetelor de pe lângă acestea.

	
	10.04.2008 (fara hotarare)
	- la punctul VI al formularului declaraţiei de avere să se menţioneze sumele încasate, conform art. 23 alin. (1) din O.U.G. nr. 27/2006 privind salarizarea judecătorilor, procurorilor şi altor categorii de personal din sistemul justiţiei, cu titlu de compensare a diferenţei ce s-ar stabili pentru o locuinţă de serviciu, potrivit legii, şi chiria plătită în baza unui contract de închiriere încheiat în condiţiile legii, de către judecătorii şi procurorii care nu beneficiază de o locuinţă de serviciu repartizată de către ordonatorii principali de credite. 

- sintagma ,,a căror valoare individuală depăşeşte 300 euro” de la acelaşi punct să se interpreteze în sensul referirii la fiecare dintre bunurile dobândite, şi nu la categoriile prevăzute la punctul IV: cadouri, servicii, etc.

	
	08.05.2008 (fara hotarare)
	In ipoteza în care veniturile soţului magistratului sunt confidenţiale, potrivit contractului în baza căruia acesta este remunerat, modalitatea de completare a declaraţiilor de avere de către acesta se face în sensul completării formularisticii din cuprinsul declaraţiei de avere prin inserarea în rubricaţia din anexă de la alin.1.2. din cuprinsul pct. VII a sintagmei  ,,conform fişei fiscale”.

	
	03.07.2008 (fara hotarare)
	Se impune ca bunurile proprii ale soţului/soţiei să fie menţionate în declaraţia de avere a declarantului, în vederea prevenirii fraudei la lege, dispoziţiile art. 41 alin. (2) din Legea nr. 144/2007 privind înfiinţarea, organizarea şi funcţionarea Agenţiei Naţionale de Integritate, extinzând obligaţia declarării şi la bunurile copiilor aflaţi în întreţinere, aceeaşi raţiune impunând şi declararea bunurilor soţului, chiar şi a celor proprii, cu excepţia veniturilor salariale declarate de lege ca fiind confidenţiale.

	
	10.07.2008 (fara hotarare)
	În legătură cu propunerea unor măsuri în vederea protejării datelor cu caracter personal cuprinse în declaraţiile de avere şi de interese care exced cuprinsului formularelor prevăzute de lege:

- Direcţiei resurse umane şi organizare îi revine sarcina de a anunţa declaranţii, inclusiv telefonic, atunci când aceştia menţionează, în cuprinsul declaraţiilor de avere şi de interese, date cu caracter personal care nu sunt cerute în mod expres în rubricile formularelor, excedând aşadar conţinutului acestora;

- la cerea declarantului, Direcţia resurse umane şi organizare, cu ajutorul compartimentului specializat – Biroul Informatică poate să secretizeze  datele cu caracter personal care exced conţinutului formularelor declaraţiei de avere sau de interese;

- Direcţia resurse umane şi organizare poate să remită compartimentului specializat al Agenţiei Naţionale de Integritate datele rezultate în urma secretizării, în ipoteze în care publicarea declaraţiilor se face şi de către Agenţia Naţională de Integritate, pentru a se evita apariţia unor elemente discordante între conţinutul aceleiaşi declaraţii, publicate pe cele două site-uri, pe raţionamentul ca acelaşi declarant să nu fie posesorul unei declaraţii cu date diferite, înţelegând elemente discordante în menţiunile rubricaţiei.

	
	18.09.2008 (fara hotarare)
	Efectele Deciziei nr. 453/2008 ale Curţii Constituţionale nu pot fi extinse asupra prevederilor Legii nr. 144/2007 privind organizarea şi funcţionarea Agenţiei Naţionale de Integritate, care constituie sediul materiei în ceea ce priveşte caracterul public al declaraţiilor de avere, efectele deciziei Curţii Constituţionale fiind limitate strict la dispoziţiile care au constituit obiectul controlului de constituţionalitate, neputând fi extinse la alte dispoziţii ori acte normative, chiar în situaţia în care s-ar putea aprecia că includ reglementări asemănătoare.
De asemenea, Plenul Consiliului Superior al Magistraturii a decis formularea unei solicitări către Avocatul Poporului, pentru a se sesiza direct Curtea Constituţională cu excepţia de neconstituţionalitate a dispoziţiilor Legii nr. 144/2007, din moment ce raţiunile avute în vedere la pronunţarea deciziei Curţii Constituţionale nr. 453/16.04.2008 se regăsesc şi în cazul legii în discuţie. 

	
	25.09.2008 (fara hotarare)
	- pentru magistraţii aflaţi în concediu medical sau concediu de maternitate ori pentru creşterea copilului, ori în alte situaţii speciale de acest gen, din moment ce aceştia îşi păstrează calitatea de judecător sau procuror în toată această perioadă, va subzista obligaţia depunerii declaraţiilor de avere şi de interese, legea neprevăzând vreo derogare sub acest aspect;

- magistraţii au obligaţia de a depune declaraţia de interese în perioada suspendării din funcţie, nu însă şi declaraţia de avere;

-  magistraţii care au depus cele două declaraţii anterior intrării în vigoare a Legii nr. 144/2007 (publicată în Monitorul Oficial nr. 359/25 mai 2007) nu sunt obligaţi să depună o nouă declaraţie de avere sau o nouă declaraţie de interese;

-  judecătorii şi procurorii stagiari care în cursul anului pentru care au depus deja declaraţiile în discuţie au promovat examenul de capacitate, fiind apoi numiţi de Preşedintele României, conform art. 31 alin. (1) din Legea nr. 303/2004, nu sunt obligaţi să depună o nouă declaraţie de avere sau o nouă declaraţie de interese.

	
	16.10.2008 (fara hotarare)
	- actualizarea declaraţiei de avere trebuie să intervină în fiecare an, ea nefiind condiţionată de faptul intervenirii unor schimbări care ar trebui înscrise, cum se prevedea în reglementările anterioare, periodicitatea anuală a declaraţiilor de avere neputând fi înlăturată;

- actualizarea declaraţiei de interese trebuie să intervină în fiecare an, ea nefiind condiţionată de faptul intervenirii unor schimbări care ar trebui înscrise, cum se prevedea în reglementările anterioare, periodicitatea anuală a declaraţiilor de interese neputând fi înlăturată;

- declaraţiile de avere depuse în cursul anului 2006, trebuie actualizate în mod corespunzător, ca urmare a intrării în vigoare a Legii nr. 144/2007, în temeiul ar. 42 alin. (2) din acest act normativ;

- declaraţiile de interese depuse în cursul anului 2006, trebuie actualizate în mod corespunzător, ca urmare a intrării în vigoare a Legii nr. 144/2007, în temeiul ar. 42 alin. (2) din acest act normativ.

	
	05.11.2008 (fara hotarare)
	Dreptul de abitaţie viageră nu trebuie menţionat în declaraţia de avere, având în vedre faptul că dreptul de abitaţie viageră este un dezmembrământ al dreptului de proprietate, or formularul declaraţiei de avere vizează numai dreptul de proprietate, fapt dedus din referirea limitativă la ,,proprietar” şi ,,coproprietar”, cuprinsă în partea finală a acestuia.

	
	26.03.2009 (fara hotarare)
	În legătură cu modul de interpretare a dispoziţiilor art. 43 din Legea nr. 567/2004 - transformarea posturilor de grefier cu studii medii în posturi de grefier cu studii superioare, ca urmare a absolvirii studiilor superioare juridice, este posibilă independent de promovarea unui examen, operând reîncadrarea persoanelor în cauză în postul astfel transformat.

	
	21.10.2010 (fara hotarare)
	Modul de completare al declaraţiilor de interese prevăzute de Anexa 2 a Legii nr. 176/2010:

- numărul mare al contractelor de asistenţă juridică încheiate nu poate constitui un impediment în îndeplinirea obligaţiei de completare şi depunere a declaraţiei de interese;

- spre deosebire de situaţia declaraţiei de avere, în cazul căreia se prevede în art. 4 alin. (2) din Legea nr. 176/2010 obligativitatea completării pentru anul fiscal anterior încheiat la 31 decembrie, în cazul veniturilor, respectiv a situaţiei la data declarării pentru celelalte capitole din declaraţie, în cazul declaraţiei de interese legea nu face nici o distincţie, astfel că, sub toate aspectele, declaraţia de interese  trebuie completată în raport de situaţia prezentă a declarantului.

-  dispoziţiile art. 8 din Statutul profesiei de avocat, respectiv cele ale art. 34 din  Legea nr. 51/1995 nu pot constitui, în ceea ce priveşte obligaţia de confidenţialitate a contractelor de asistenţă juridică, un impediment în îndeplinirea obligaţiei de depunere a declaraţiei de interese;

- nu se impune declararea contractelor de utilităţi, în privinţa cărora se pune problema plăţii către o societate în care statul este acţionar majoritar sau minoritar, în ceea ce priveşte categoriile de contracte care fac obiectul declarării potrivit pct. 5 din declaraţia de interese;

- magistraţilor le incumbă obligaţia declarării informaţiilor la care face referire rubrica 5 a anexei nr. 2 din declaraţia de interese şi în următoarele situaţii: soţii despărţiţi în fapt, copiii majori care nu mai locuiesc cu părinţii;

- se impune, prin similitudine cu situaţia adreselor imobilelor supuse declarării, anonimizarea menţiunii din cuprinsul declaraţiei de avere/interese privind domiciliul.

